
PJEVAM ŽALIMA 




Pjevam vječno razpjevanim žalima, 
djeci sunca i bezkrajne slobode, 
tim srebrnim sumornim kanalima 
u koje neizmjerne plave vode 

izlievaju svoju dušu u valima 
zelenim i modrim. K njima me vode 
sve misli, sve čežnje. U koralima 
zanosa čistog trepere moje ode, 

koje sričem djeci bezsmrtnih arija, 
što more ih pjeva uz pratnju tihu 
jutarnjih i večernjih Zdravomarija. 

Pjeva more u božanstvenom stihu, 
i sve bismo dali, kad bismo znali, 
što šume vječno razpjevani žali 

ZVUCI MRTVE UVALE 






ŽIVOT RIBARSKE LUKE 


SVANUĆE 

U dahu burina 
miriše zora 
goneć na dnu mora 
noćna jata mrina. 

Od strmih hridina 
doći će do skora 
ciele luke mora 
četica dupina. 

Igrat će na vodi, 
sretna u slobodi, 
ribare probudit. 

A ovi će sneni 
ustat, i okom gnjevnim 
po njima kružit. 

PODNEV 


MAESTRAL 


Struje okreću vir, 
galebi slave pir 
sumorni muteć mir. 

Maestral, ljeta sin, 
cjeliva ružmarin 
usnama drhtavim. 

Barčice plešu sve 
refulom ljuljane. 

Ribari spavaju 
u hladu, na kraju. 

Mrtva tišina. 

Samo galebi kriče svi 
cvi, cvi. 


Zašume konalići, 
kad zapljusnu valići 
hitri kao račići.. 

Klanjaju se purići, 
vitki kao štapići, 
kad šetaju kanjići. 

Maleni pak pužići 
— sitni, bieli kružići 
čučnuli ko starčići 

Pučinom na daščici 
lutaju Madći. 

SUTON 


Na lađi s jedrima svilnim 
uplovio je u luku 
u muku. 

U kraju je spustio sidro, 
razpleo svoj je veo 
i sjeo. 

Pa tamnom koprenom mraka 
pokriva biele žale 
i vale. 

Ribari snivaju o lovu, 

sjede uz škrapaste pute 
i šute. 

POKORNIČKE PROCESIJE 


Svaki dan, kad mrak izlazi iz dubina, 
i sunce umorno u valove tone, 
kad starcu Vodnjaku sieda glava klone 
krvareć u sjaju božanskih rubina, 

prolaze procesije mrtvih dupina 
od Gradaške do Križića, tihe, bone. 
Misle valjda na poklane milijone 
srdela, bukava, skuša i lubina. 

Prolaze, suču se .. . Ne čujem im hoda, 
ne pušu, ne stenju i ne mute voda. 
Nalikuju baš pokornicima pravim. 

Pred garmom mole angelus. A kad Ave 
zadnji zamre, pokajnički spuste glave, 
i nestaju svi u bezdanima plavim. 

GOLUZI KANJ 


Kraj žala se šetali 
mala pirka veli kanj. 

Iz buži su gledali 
svi glamoči treso na nj. 

Jer je kanjić pasja para, 
i još k tomu mladić fin, 
pa in cure sve zavara 
lipi kanjić gospodin. 

S pirkon se je tako voda 
lipi kanjić gospodin, 
ali ni zna da ga s broda 
gleda mali Bilin sin. 

Dugo ga je mali gleda, 
i pirku mu gospoju, 
pa je onda glasno reka: 
»Ne”š ti kume varat nju.« 

Ćuli su ga svi glamoči, 
a bome san ču i ja. 
Zalampale pirki oči, 
a kanj se je nasmija. 

A1 je Bile mali zna, 
da bi kanj baril poždra pun, 
i da ništa ne promišja 
lipi kad vidi bokun. 


Pa je kanju baci črva, 
a črv ni svadašnja stvar, 
črv je tusta, masna mrva, 
baš prilipi pirki dar. 

I gospoja voju stekla, 
da bi kanjić nju dopa, 
al udica črva pekla; 
pa se bajni on mota. 

Zato kanjić fali rotu, 
pa kad ni uvati rep, 
stisnu sridu on na botu, 
i poguca vrazi pet. 

Od boli je strašne joka, 
i u veli pa’ afan, 
a pirka je suznog oka 
u svoj mali išla stan. 

I dugo je kanjić plaka, 
kad mu se vratila svist, 
pa je repa, pa je skaka, 
i na drugi iša svit. 

Kanj goluzi tako plati 
pr : .Č3 mi je Bilin sin, 
i reKa je na kanati, 
da je kanj bi bokun fin. 

HROMI BIRAČ 


Star je, al mnogo svieta prođe, 
dok bijaše još krepak, čvrst i mlad. 
Vodjaše krvave borbe i bitke, 
i mnogi je tvrdi osvojio grad. 


No kad se jednom spremao za napad, 
(a bijaše crni, prieteći mrak), 
sukobi se s »tetom hobom«, koja mu 
— bez pardona — desni odsieče krak. 


Odtad se krije i pužiće traži. 

Najvoli debeli pod škrapom hlad, 
gdje zaklonjen leži plačući često, 
svoj udes tužni i kruti svoj glad. 

Pred zoru samo izlazi on vani, 
no čim ljubnu sunčani vali hrid, 
odšepa brzo hajdučina stari, 
sada tek biedni ratni invalid. 

AVE STELLA VESPERTINA 


Još jedan trzaj, grč i uzdah. Onda mir. 
More je podvilo krvave skutove, 
a suton legao na kamene putove. 

U srdcu je proključao čeznuća vir. 

Tišina. Samo se barke sneno njišu 
— to večernje psalme mole, a s njima 
pjeva mi duša puna božanskih rima, 
što ih nevidljive ruke u njoj pišu. 

Bezglasne vespere teku, dok mrak mreže 
uz grebene baca, i povraz oteže 
vukući ga od puntina do puntina. 

Molimo. A kad jekne zvona glas divan, 
tad ćemo — more i ja — velebni himan 
zapjevati: Ave Stella Vespertina. 

U NOĆI 


LUNA ERRANS 


Noć. 

Ugasi, otče, »Petromax« 
nek bude mir. 

Hoću da čujem kako samoća 
u garmi kraj žala osamljena 
plače. 

Nek bude mrak. 

Hoću da vidim kako zvjezdice 
na usnulim drhtavim vodama 
plešu, 

da plivam u muku, nestanem u tami. 
Hoću da budemo sami 

ja 

mir 

mrak 

noć. 


Mjesec je dugo lutao 
po moru plutao. 


Srebrom se znojio 
suzice ronio. 


A kad je oronuo 
onda je potonuo. 


— 20 


— 21 — 




JUTRO U LUCf 


Jutro mjed sunčanu niz brdo kotura, 
dok blistaju šikare i vinogradi. 
Kuštravom glavom bori stresaju mladi, 
kada ih takne svježa jutrnja bura. 

Uvala se budi. Dozivlju se čvorci. 

Čuje se razgovor ribara na žalu. 

Galebi se gladni deru u kanalu. 

Na hridima čuče tek šutljivi njorci. 


Iz mokrih mreža gdjekoja bukva viri; 
njihov se sumporni zadah zrakom širi 
mameći sve mačke iz njihovih rupa. 

U strani magarac reve. Draga ječi. 
Zadnje ulaze barke. Prazne. Bez rieči. 
Sunce svoje lice u vodama kupa. 

GALEBE POLETI 


\ 


Galebe, galebe smjeli, 
sine sunca i morske pjene, 
otvori širom svoje zjene, 
gle: silazi s brda naš bratac bieii. 


Rudi more s lica mu žarka, 
hridi su svoje sakrile sjene; 
blistaju šume orošene, 
plovi, plovi sunčana barka. 


Poleti. Krikni. Odskoči! 
Razširi snažno svoja krila. 
Sunce biserje toči. 

Pij, ptico Primorkinja vila. 


Poleti sliko mojih bielih misli, 
što zanosno kristalnim sferama kruže. 
Djeca smo sunca, mora i slobode, 
ej galebe, galebe druže. 

NASUKANA BARKA 


Umireš. Izdišeš. Crkavaš. 

Usne su tvoje od vrućice razpucane, 
iz njih ciedi raztopljena crna tvoja krv. 
Skapavaš od žeđi. 

Ti, koja si cieli svoj život lutala morem, 
upijala vlagu i gutala valove, 
proklinjuć svoj nemirni vodeni udes, 
uzdišuć za bielim, izpranim žalom, 
na kojem ćeš, u sjeni staroga rogača 
svoje umorne odmarati kosti. 


Davno bijaše, kad si puna zanosa 
i nejasnih slutnja jurnula pučinom. 

Dvie mlade, snažne ruke 

vodile te vješto, i ti si kroz sve oluje, 

iako glavinjajuć i padajuć, 

stigla uviek na svoje žalo. 

Davno bijaše, kad si prvi put osjetila, 

kako ti u buri ponestaje daha; 

one — nekoć mlade ruke — tada su drhtale, 

a ti si mokra od znoja i mora 

nemoćno stiskala zube, 

bukove šireći ruke. 

Ah kako brzo, kako brzo zlatni odoše snovi! 

Izgubivši njih, tvoj je život postao bezsmislen i mučan, 
zgoljna patnja i zazivanje smrti. 


Jednog dana, 

kada je Crna Sestrica ukočila one — nekoć mlade ruke 
osjetila si, da je tvoja prva i jedina ljubav mrtva, 
i da treba potražiti mir. 

Dok je oluja bjesnila morem, 
silovito si pokucala na vrata one, 
koja ti se bezbroj puta cerila 
sjedeći na podmorskim sikama, 
ali ona te nije htjela... 


I sada si tu. 

Ništa već nemaš. 
Nutarnji toči te crv, 
podrta rebra vise, 
iz njih crna curi krv. 


Pa umri. I ne žali. 

Svoj težki dovršila si put. 

Nad tobom će se blago sklopiti života vir. 


Samo će ljudi i nadalje bezglavo lutati svemirom, 
i neće, i neće upoznati 
svoj pravi i konačni mir. 

TRIPTIH O VELIKOM RIBARU 


NJEGOV DOLAZAK 

Kasna je noć. Mir. Barka već spava. 
Zvjezdano nebo, mjesečine sjaj. 
Procvalim vriesom zavonjao kraj. 
Lahor se pučinom poigrava. 


Čas je to kad san postaje java 
(i java san). Svaki prestaje vaj, 
i dušu mi u čas drhtavi taj 
prožima neka prozirna strava. 


Jer spava život u d-ragama svim. 
Snivaju žali. Samo ja bdim. 
Začaran slušam pričanje noći. 


Gledam kako se more tiho sja. 
U čekanju drhti nutrina sva, 
jer znam: Veliki Ribar će doći. 

NJEGOVA VEČERA 


Došo je. Baš sam jeo rogača, 
pa znajuć da večerao nije, 
dadoh mu dva-tri, al on ih je 
spremio u džep (kad glad bude jača). 


Gleda kako se s mokrih mi hlača 
ciedi more, pa se tad smije 
pričajuć kako se malo prije 
na jeo presladkih petrovača. 


Maši se u džep, dade mi dvie 
pune sladkog i medenog soka, 
dok njegove usne blago zbore: 

»Tvoj te Rabbi zaboravio nije«, 
a topli pogled njegovog oka 
pada na mene, barku i more. 

ON PRIČA 


Večerav tako počne da priča, 
što je radio, gdje je sve bio, 
pa jednom kad je ogladnio, 
kako je brao bobice smriča. 


Gdjekad ga prene glas gladnog kriča 
galebova. »Gladan je«, kaže ti’o, 
pa da bude zadovoljan i on, 
baci mu ribe, i dalje priča ... 


A divan, čaroban njegov je glas. 
U njemu šumi more, pjeva klas. 
Slušao bih ga cielu noć i dan. 


Ali kad zornji dah pogasi poj 
popaca, on odlazi. U gustoj 
nestaje šikari. Sanjam budan ... 


MOLITVA ZA TEŽKI ČAS POTONULIH NADA 


Kriste, dok se mrki krcaju u barke 
polazeć na težki jalovi noćni rad, 
dok tare ih danji umor i muči glad, 
puni su sladkih snova i nade žarke. 

A znaju, da gorke ih čekaju varke, 
i da će Noćas sinoćnji donieti jad. 

Znaju, da će ogorčeni psovati tad, 
kao kad redom gube igrajuć karte. 

Za taj Te molim čas. Jer znam bol što reže, 
kad se nade o podrte objese mreže, 
kroz koje zjapi mršavo i gladno Sutra. 

Kriste, kad već u skrajnjoj biedi se guše, 
digni im barem onu gorčinu s duše, 
da budu smireni u vedrini jutra. 







MOLITVA ZA DOBAR LOV 


Noćas će se mjesec morem prošetati, 
i nad svakom dragom malo će u hodu 
stati. Ribari će zuriti u vodu, 
i slušati niemo kako tonu sati. 

Kada voda dopre luni do rukava, 
polako će ustat i protrti oči, 
pa će — kada mjesec zadnju krv iztoči, 
šapnut: »Daj nam, Bože, bar krtol bukava 

Usliši ih Kriste! Nek ih ne prevari nada, 
jer su tako skromni ti robovi rada 
s licem opaljenim od sunca i vjetra. 

Pa sjeti se, Kriste, Andrije i Petra, 
te napuni mreže, što čuče u boku 1 
Daj da radost zasja u njihovom oku. 


Mali zaton u uvali ili na obali. 



u. 

MOJ OTOK 












PRIMORSKA ŠUMA 


Našemu svietu 


Pinjol, čeprs (raznih vrsta) i bor crn; 
rusmarin, bušinac, nježni margarus; 
brnistra, šmrca, smrdej, vriska bus, 
kupina, bađic, smrič i gloga trn. 

Česmina crna — nizki primorski hrast; 
planika lomna, vitka lopočika, 
dosadna bodljikava totovika, 
i mliča bliedog sušičavi rast. 

To je šuma naša: nizka, tamna, gusta. 
Sunce je prži, bije bura pusta, 
škropi je more i oblaci sivi. 

Klačine je žderu, sjekira mrvi, 
al ona sveđ mlađa i puna krvi 
ponovo niče, cvjeta, raste, ŽIVI; 

OTOČKE STAZE 

I. 


Odraz su pravi otočke duše 
škrapaste naše kamene staze, 
koje čas tiho dolinom plaze, 
a čas se ludo niz brda ruše. 


Kupina i trn polet im guše. 

One brzaju, na to ne paze. 

Opite suncem, s morem se maze, 
noću se često s maslinam skruše. 


Uviek su same. Tihe i sjetne. 
Tugom i čežnjom dišu im zjene, 
smiljem i vriesom miriši kosa. 


Samo u plave sutone ljetne 
pjesmom ih nježnom kadikad prene 
koja ljepušna bodulka bosa. 

Drugčiji mnogo poljski su puti: 
nikad se njima ne gone stada; 
vijugaju izmeđ vinograda 
ravni, bez kamenja, prašni im skuti. 


Tihi, ne samotni. No kad šuti 
— srebrni angelus zvoni tada, 
govor težaka što kući s rada 
idu, svetu im sabranost muti. 


Maleni, uzki i puni cvieća 
(jer tu ne idu ovce ni koze, 
najširi vodi od Grot do Lokve) 


gledaju sretni svakog proljeća 
cvat bajama i pupanje loze, 
a ljeti zrele ubiru smokve. 






BODULKA GRE U GRAD 


i. 


Bile kuće i veli palači, 
i jedan oštri, sivi kampanel. 

Pari ka da je visoki panel 
na širokoj neravnoj taraci. 

Uz kraj — podan kuć — je zabilila 
kalma bonaca, i cilin moren 
potegla rigu ka za vaporen, 
pa ga u dva dila razdilila. 


Metjan je nabi crnu jaketu 
na gobavu škinu. U saketu 
jedna bodulka vas bujar goni, 

i misli di će ga skupje prodat, 
i ča će kupit za ćer nadotat, 
jer to je već misece progoni. 


II. 


U Stomorskoj je vapor zatrumbi. 
Tovar je žarova, posmu pa pa. 
»Šo, vraga izi, i još ne krepa«, 
bodulka viče, »ča si zahrumbi«. 


Kad je došla kraj svete Tereže, 
skalala se i šandule izula, 
a nove je postole obula, 
makar da s njima gre puno teže. 

]Na mulu je razprtila živo, 
i dala ga drugoj, kojoj krivo 
ni, jer do gori ne triba hodit 


Onda se ukrcala i sela, 
pa se prikrstila, i vesela 
s i jadu misli išla u Split. 

FUMARI, FUMAROLE I FUMARIĆI 


Fumari, fumarole i fumarići, 
budni čuvari naših malih kužini, 
koliko ste na svojoj sajastoj skini 
prinili never, šijuni, burinčići! 


Koliko je ostarilo bronzinići 
pod van, koliko se proseio komini! 
Koliko se svit kroz to vrime promini, 
ej fumari, fumarole, fumarići! ! 


Kako je to nikad puno boje bilo, 
kad je teklo vaše vrime i zemani. 

A sad? Išlo sve ća, sve vas ostavilo, 


ostali ste još vi — i to razklimani, 
osamjeni ka na škrapi luparići, 
ej fumari, fumarole, fumarići. 

II. 


Za ništa van je tražit kape crjene, 
i obraze tvrde, košćate i mrke, 
i opanke na nogan i duge brke, 
i košuje bile, i gaće suknene. 


Ne nosu već divojke bičve prtene, 
ni brnice škure ka kolur od krke; 
malo radu, igraju se šalavrke, 
nosu kratke vešte i bluze svilene. 


Sve se prcminilo. Prin iz vaših justih 
molitva se čula, a sad jato pustih 
beštimij dočeka te ka gladni pasići. 


Davno je bura o jubavi kantala. 
Svera je na leroju vaše sriče stala, 
ej, fumari, fumarole, fumarići. 

ČUVITA 


O simbole mudrosti i tajnih sila, 
protuho vječna i noćna skitalice, 
zloguki proroče, ptico zlokobnice, 
fosfornih očiju i pamučnih krila. 


Koja je tamna moć tebe obavila, 
razpjevanih gniezda crna zatomile; 
koja se to manija za krvlju ptice 
u tvom šutljivom, podmuklom srdcu skrila? 


Mrziš dan. Na svietlu nemirno kolutaš 
očima, a noću ko ukleta lutaš, 
stvorenje nakazno u tamu uvito. 


Ti si duuh onih, koji se svietla plaše, 
koji u mraku samo nalaze paše 
strastima pogubnim, o kobna ćuvito. 


ČOBANICA BUDI MRTVO JANJE 


Janjčiću tulušni, mali, 
ustani se, gremo vanka, al&. 

Hodi bona, ča si se izvali, 

janjčiću mali. 

Nebo je vedro, i rosa je pala. 

Movimo se, do malo će zora. 

Drugi su već išli, i tebe su zvali, 

janjčiću mali. 

Ajde, poć ćemo kraj mora; 

kazat ću ti ribe — ti još ne znaš za nje. 

Pa ćemo se kupat, dok puhnu meštrali, 

janjčiću mali. 

Cobanica je jutros uzalud budila janje, 
uzalud su ga veseli drugovi zvali. 

Oni ne znadoše, da je noćas umro 

jaganjac mali. 

SMRT STAROGA BORA 


Sramotno je pao. 

On, koji je godinama šumio na vrhu Kućaca, 
u čijoj sjeni spavahu moji pradjedovi. . . 

On, koji gledaše brojna pokoljenja, 
kojega otac sinu u baštinu stavljaše. 

Moj, dragi, prastari bor. 

Nema ga. 

U nastupu lude namisli 
moj ga dade posjeći djed. 


Pod njim sam prve snivao sanje, 
kovao nevine dječje planove. 

S njega sam čeznutljivo gledao more 
u krvavim mekim sutonima. 

On me je prvi naučio razgovarati s prirodom. 

Njegov šum bijaše tako tužan, tako dalek — i bliz. 
Moj dragi, prastari bor. 


Zašto ga dade oboriti onaj, 
koji je pod njim proveo mladost? 

Ne znam. Sigurno je veliki djed slutio, 
da mu se bliži konac, 

pa je htio, da s njegovim velikim osnovama 
pade i bor, 

jedini, veliki svjedok starine. 

Možda ga je tištila koja uspomena, 
koju jedino znadijaše bor? 


Djed se nije prevario: 
uz žar cjepanice staroga bora 
on se ohladio zauviek. 


Na mjestu zelenog starca 
stoji još samo bieli oguljeni panj. 

Kućac je mrtav i pust. 

Kadgod onuda prođem, 
njegov me tužni prene duh. 

Glasom kojim govoraše pređima mojim, 
glasom u kojem drhti rano djetinjstvo, 
glasom od kojeg i sam postanem tužan. 


O šteta, velika šteta, 
što pade on 

— moj dragi, prastari bor. 

PRESESIJUN 


Bandire (male, vele pa braske), 
sviće, »starice«, dupliri, torci, 
onda kip Gospe Karmelitanske; 
nosu ga snažni visoki momci. 

Zvon slavi. Pucaju već bumbe. 
Kantaduri pivaju ostraga; 
mužika svira, čuju se trumbe, 
i pisma diče: »Isuse blaga. ..« 


Divojke molu, zazivju žene. 

Prid kipon danas svi popi gredu, 
jer je najveći ovo foncijun. 


Ulice se sjajidu pometene. 
Ovi dan moradu bit u redu, 
Jer Gospin pasaje presesijun. 


ČEKANJE 


Svaki put, kad joj pogled na Izvanje pade, 
uzlupa se srdce i zazebu grudi, 
zadrhte joj usne i tržnu se udi: 
jedno željkovano biće pred nju stade. 


Čini joj se: onaj kog je bezbroj puta 
poželila, tu je, jasno glas mu čuje. 
Prilazi mu bliže — on se udaljuje. 

Ah, san. Pred njom je samo zbilja kruta. 

I zaplače. Potoci suza poteku, 
čežnje gušene dugo razdiru, peku; 
usne zgrčene šapću želju joj žarku. 


More se boli u njena slilo njedra, 
ona po njemu plovi bez vesla i jedra, 
sluti: nema luke za njezinu barku. 

MAJČINO PISMO 


I. 

Pišeš mi, majko, da su nam porušilf kuću, 
da su propale mnoge knjige i moji spisi; 
da već mjesec dana kruh miesila nisi, 
i dodaješ na kraju svoju molbu vruću, 

neka još ostanem ovdje: »Ne misli na kuću, 
dok ovo ne projde. Jer gorki nas jadi stisli. 
Zato ostani di jesi, na doma ne misli, 
jer bi naša nevoju od tvoje punu kruću. 


Ni stari dida ne šaje nas već u pruće, 
odkad su nan odveli ćaću, Antu i barku. 
Nikud nima mira. Ustane se u svanuće, 

pa čili dan grinta, uzdiše i žali barbu 
(znaš već . ..) A ti ostaj. Veliki Bog će dati, 
kad nevera projde, da te tvoja zagrli mati. 


II. 


Majko, tužno mi pišeš. Duša je moja bona. 
Ruševine je tište, zove more i polje . . . 

Ali ja ostajem. Slušam, premda preko volje, 
jer ne volim gradova ni blistavih salona. 

Kući, selu, gdje ne vežu smiešnosti bon-tona, 
gdje formalnost i namještenost dušu ne kolje; 
gdje mi je, i kad se morem skitah, bilo bolje, 
tamo, ah tamo, gdje večernja zanose zvona . . . 


Majko, ne ću da te svojom raztužim boli, 
zato ću prestat. Poslušat ću. Nek tako bude. 

Ali jednu ti upravljam molbu: tvoj te sin moli, 


da čuvaš ono svete, sad izrovane grude, 
jer u dan kad dođe sloboda i mir nam otet, 
tvoj sin će se vratit, da je uzkrisi opet. 






VRATI SE ČALE 


Vrati se, ćale, vrati, 
pusto je poje naše, 
a proklestvo velo 
leglo je na ,selo, 
koje su nan porušili. 


Nevoja nas i glad trati. 
Odavna nismo jili kaše. 
Sve je odnila ruka tu ja, 
a ono bokun uja 
u čas smo potrošili. 

Živo nan po poju pase, 
jer su žito pokosili, 
vinograde izkopali, 
a pute su razkopali, 
i brode su potopili. 


Zato, ćale, dojdi naše. 
Zovedu te sestre male, 
a mater nima pokoja. 
Čeka te fami ja tvoja, 
o vrati se, vrati, ćale. 

GRGACA 


Mala batasta glava, i dugi plemićki nos. 

Vela jaketa, ča hlantavo visi, 
uzke gaće s razdrtin nogavican, 
u justima grančica, 
u ruci šćapica, 

to van je »rimljanski plemić«. 

Jema vrlo finćukast nos. 

Čin koji furešt dojde, 
evo ti Grgace, 

pa mile-lale, drž simo, drž tamo: 
bokun joče, bokun hlenca, bokun kanta, 
a kanati: 

»Jemate li koji španjulet, Bog van da«. 

S nikin nima posla, 

Žive u svon svitu, jer ga mladi ne komoda. 

Ali kad koga od gospode intra, 
onda ga ferma, 
skine špančeru, 
sede na gomilu, 

i počme predikat i mlade tarokat. 

Ne voli svetoga Petra, jer da je bi funcut, 

Ne gre u crikvu jer da sad ne znadu kantat, 
pa mu to čini nervožitad. 

E, drugačije je to bilo kad je on kanta: 

»Naumio je Gospodin razoriti grad ćeri šionske, 
... i plakaše zid i pridvorje zajedno . ..« 

»Eto vidiš«, (tako svrši) »sve je išlo ća, 
osta san još ja, 

ali će i mene brzo pokrit ploča 
— bidni Jeremija«. 


— 49 — 









LULA STAROGA RIBARA 


Prazna je. Nestade već joj žara, 
baš kao u srdcu staroga ribara, 
kojemu bezkrajne vode i noćne rose. 
pogasiše vatru nađanja i snova. 

Ohladnje. Ne vije iz nje se dim. 

... i čežnje njegove izhlapiše 

kao račiće na izgrizenim škrapama . .. 

Prazna je. A nekada je puna bila, 
i cieli sviet je u sebi krila. 

Koliko brodova krcatih ribe 
on vidje u onim kolutima dima! 

Koliko se briga i misli u njima razplinu! 

Ciela mladost, cie'la muževnost, njegov život sav. 

O sve je, sve je bilo tek lula duhana: 

žar što gori a ne grije, 

kašalj od kojeg se utroba trese, 

pljuvaka koja zagorčuje usne, 

i dim, opojni dim. 

A on je mislio, radio snovao — 

I nije mogao znati, 
da će na koncu ostati 
— samo hrpica pepela. 

U: KRUGU SVOJIH MILIH 





MOJ DJED 


Star je moj djed. 

Još kao dječak gledaše bitku pod Visom 
iz starog, već nestalog vinograda na briegu. 


Mladost je prolutao po dalekim morima 
bez bolestnog sanjarenja i ludih želja, 
urezujuć u bistri svoj seljački mozak 
gorka izkustva skitalačkog života, 
obrise i dušu tudjih vidika, 
koncentrirajuć svoje zgode i godine 
oko zvučnih imena: 

Napuj, Lešandrija, Carigrad, Odeša . .. 


Kad je sidro svog života 

utopio u ponore njemu dragih očiju, 

i svoju brodicu privezao o dvie drhtave ruke, 

zamienio je nemirnu, hirovitu pučinu 

nepomičnim, tvrdoglavim kršem, 

a veliki parobrod-jedrenjak 

malom otčevom barkom. 


I tad je počeo život. 

More je za nj bilo divotno božansko glazbalo 
na kojem je Vrieme nikad dostižnom virtuoznošću 
izvodilo sve promjene i zbivanja. 

Svanuća, jutra, podnevi; sumračja, sutoni, noći. 
Radosti, žalosti, rodjenja i smrti. 

Riesovi, ljutnje, ljubav i milovanja: 
napjevi stari, a uviek novi. 

Slušao ih je, a nije ih čuo. 

I od njihove bezglasne buke 
zaboravio je da taktovi njegova života 
poprimaju sve sporiji tempo. 


A jednoga dana došla je stanka: 
on se osjetio starcem. 

Oči se zamutile i razlile, 
kao more za proljetnih kiša: 
on je obolio. 

Dirljiv je bio njegov rastanak s morem. 
Plakao je kao malo diete (a to je i bio). 


Al’još se ne da, 

Jak kao kršni bor, 

koji je svojom snagom izdubao liticu, 

i u nju turio svoje korjenje 
prkoseć vjetru i moru. 
Vrieme ga lomi, izgriza so, 
al oborit će ga tek onda, 
kad obore kamenu gromadu 
na kojoj izraste on. 


Još se ne da. 

Po vazdan sjedi u hladu balature, 

krpi mreže, plete vršice i vrše, 

tužeć se na mlohave prste i slabi vid, 

sanjareć o sikama i škrapama, 

grebenima i konalima, 

gdje će te vrše njegov baciti sin. 


Kadkada pjeva stare zaboravljene mornarske pjesme, 
a kadkada plače. 

Obično kad novina nema, 
i kad pomisli na smrt, 
koje se silno boji. 

Jer (morate znati): 

Star je moj djed. 

Još kao dječak gledaše bitku pod Visom 
iz starog, već nestalog vinograda na briegu. 



Čežnja za otcem 


Gale, zašto si uviek zamišljen, 

i zašto pučinom lutaju 

tvoje oči izpite od vlage i nesna? 

Stani časkom. Ostavi mreže nek plutaju, 
i pruži tvoje ruke, umorne od vesla. 
Zagrli me! Samo jedanput! 

Ćaćo, 

ti me nikad milovao nisi, 
nikad cjelivao. 

Ništa mi nisi pričao, 
i odkad se sjećam, ti si 
uviek bio zabrinut. 


Znam: rano nas odieliše . . . 

Godinama si skrivao zatomljenog otčinstva plam, 
a on je rastao. 

Ti bi me i sada zagrlio, ali te je sram 
— jer sam odrastao. 


A ne znaš, da je tvoj sin nesretan: 

poput zadnjega bogca 

nije još osjetio da ima — Otca. 

Ćaćo, 

slušaj: večeras u mrmoru mora 
moje djetinjstvo plače; 
nešto me u grlu steže. 

... a ti misliš na kalane mreže 
i svoje mokre hlače . .. 


Gale, dragi ćale, 
tvoje misli lutaju. 

Oh, kad bi one znale! 

Ostavi zato mreže nek plutaju, 

uroni u moje razbarušene kose 

tvoje žuljave ruke, izgrizene od mora i konopca. 

Usnama posuši moje oči pune rose. 

Daj da barem večeras osjetim 
da imam — Otca. 

OTČEVIM RUKAMA 


O vi drage ruke izpucane, 
od težkoga vesla ukočene, 
od djetinjstva u moru močene, 
od konopca tankog izrezane. 


Koliko bi meni pričat znale 
o tajnama i životu luke, 
o morskome svietu, drage ruke 
što me nikad niste milovale. 

Pretvrde ste i prepune bora 
u koje je -Život tajne mora 
urezao samo patnjam golim. 


Cio sviet vaš veslo je i motika, 
grliti me ne znadoste nikad; 
ipak, ruke, ja vas ludo volim. 


SESTRA Ml JE PRIČALA 


Danas sam plakao. 

Sestra mi je pričala o svojoj velikoj čežnji 
za dalekim krajem i sunčanom slobodom. 
Njezin je glas drhtao. 

A bio je tužan kao more 

kad mu se suton razlije vodom. 

Sestra mi je pričala o propasti naše kuće, 
o ljudima koje glad i bieda ludošću opiše, 
o lutanju po kamenju i kršu, 
o žalima mrtvim i pustim, 
o barkama i brodima koje potopiše. 


Sestra mi je pričala o svojoj velikoj čežnji, 
da se vrati kući — u porušeni dom. 

— Ona ne može ovdje stati, 
ona će se vratit — 

Sestra je moja plakala i ja s njom. 

VOLIM TE SESTRICE 


Sestrice, nikad, baš nikad nisam znao, 
da te toliko volim, ko ovog časa, 
kad -osjetih zvuk tvojega glasa 
nakon osam groznih mjeseci. Jao, 


koliki teret biede na nas je pao 
kroz to kratko vrieme smrti i užasa! 
Bezkućnici smo. Roba posljednjih klasa. 
Ništa nemamo. Udes nas bije zao. 

U našim je očima golema tuga 
za porušenom kućom i pustim selom, 
al u srdcu našem izmučenom, vrelom 


nosimo toplinu sunčanoga juga. 

Gorak je život naš, al rado sve primam, 
samo kad tebe, sestrice draga, imam. 

PISMO BRATU KOJE NEĆE PRIMITI 


Brate, 

znaš li da je naša kuća porušena, 
pa i ona nova, kupljena 
za te? 


Jesi li čuo, 

da je majka na tuđoj brizi — u gradu, 
da su sestre u tuđoj kući — na radu, 
i djed da je preminuo? 


A ti? 

O, tko zna, tko zna gdje si sada? 
»Vrati se, vrati«, 


uzalud majka se jada. 

Ti možda nikad nećeš znati, 
kako je težak teret — prazna nada. 

MRTVOM STRICU 



Ti si mrtav. 

Oči je tvoje tuđa sklopila ruka, 
kosti je tvoje tuđa primila zemlja, 
a rodna će daleka gruda uzalud čekati, 
starica majka uzalud zvati 
svojega sina. 

Sve njihove propadoše nade. 

— u staroj djedovoj ogradi još jedna maslina pade. 
Barbo! Dobro si znao, 

da ti tuđa zemlja ništa bezplatno dati neće, 
i da ćeš krvavo platiti zlatnik svaki. 

Reci: zašto si onda očinsku ostavio kuću? 

Ako ti Zemljica Majka, koja sad leži u razsuću, 
nije mogla pružiti traženu puninu sreće, 
mogla ti je barem dati počinak laki. 

Barbo! 

Zlatna brda bijahu fata morgana. 

Bogata zemlja postade grobnicom tielu i duši. 

U rudnicima i tunelima — daleko od sunca i dana — 
sagnjila je budućnost tako divno zasnovana. 

Jesi ii mogao čuti, kako se ruši 
jedan veliki sviet, koji si ostavio? 

Ti, koji si tuđem boljitku snagu žrtvovao, 
ti, koji si za drugog radeći prerano ostario, 
— i prerano pao. 


Barbo! 

Gradio si nebodere milijunskog grada, 
prokopao kilometre gigantskog rova. 

A koja korist od tvojega mučnog rada? 

Čuj: na mjestu negdašnjih gorskih vinograda 
sada su zapuštene vlake; voda kraj puta 
kamenjem zasuta, 

a ploče s djedovskog padoše krova... 


Rekoše da si plakao. 

Žao ti bilo svog sunčanog kraja, 
kojeg više nećeš vidjeti. 

Žao ti bilo svog promašeng života, 
kojim nisi znao živjeti. 

Rekoše, da ležiš u »našem« groblju, 
na grobu ti spomenik prosti, 
a na njem zadnji tvoj uzdah; 
»Zemljo, Majko, oprosti. . .« 


Barbo! 

Ja te ne poznam. Nikad te vidio nisam, 
al ipak: meni te je veoma, veoma žao, 
jer nisi sam. 

Tisuće naše braće i stričeva, 

tih neznanih junaka, graditelja novih svjetova 

leže poput zgaženih cvjetova 

po svim stranama ovog planeta, 

a na grobljima »našim«. 


Barbo! 

Počivaj u miru. Ja te ne korim, 
jer imao si sigurno namjeru dobru. 

Odmaraj zato strvena uda. 

Tvoje će mjesto zauzeti drugi, a ja ću se molit, 
da ti rođena oprosti Gruda. 

IV. 

MORE I JA 











MOJE ROĐENJE 


Otac me dozivao u napornim noćima 
željkujući i djevojku svoje mladosti. 
Čeznuo je da vidi sebe u mojim očima, 
da se okupa u moru nevine radosti. 


Još onda me rodi. More je tiho šaptalo 
o smirenim težnjama . . . Otac nije mogao spati; 
gledao je u duhu diete koje je tapkalo 
po pješčanom žalu zovući: »Mati, mati«. 


Pogled je njegov nehotice onamo sašao 
tražeći ostvarenje svoje goruće želje, 
al je samo sjene mrtvih stvari našao, 
i čuo kako more sitni šljunak melje. 


Koliko je puta šaptao u tamu moje ime! 
Koliko mu je puta misao u bezdane potonula! 
A on sam. Sam? Ne. Ja bijah s njime: 
vizija djeteta s njegovim je pogledom tonula. 

Svugdje me nalazio, i svugdje sam bio. 

Iako nerođen, da živim ni jedna me stvar nije priečila. 
On me je već tada jasno gledao, moj lik cio, 
i slušao moj smieh, kojim je uvala ječila. 


U svanuća vedra lice mi je prao vodom, 
i cjelovom prostim san s očiju tjerao; 
a kad bi veče snenim zaljuljala brodom, 
meku mi u provi prostirku je sterao. 

O, davno me rodi! Porodom misli i duha. 

I sve je najdraže stvari i želje u mene slio. 
Dojio me morem, a jeo sam kruha 
iz Sunčeve peći, što ga Bezkraj umiesio. 


I jednoga dana — kad već bijah zreo — 
našao je NJU na žalu: dvie drage zjene 
što lutahu morem. U pogledu onom što ga sreo 
vidje svoje ostvarene čežnje i snove — mene. 

MAJKO JA SAM MORE 


U danima, kad si me nosila, 
sretna si često morem lutala, 
zov bezkrajnih daljina gutala, 
tihim se sanjama zanosila. 


Čežnje ti pučina odnosila 
na žalove neznanih uvala. 

Sa struna je eterskih gusala 
kišu nemira na te rosila. 


Sreću ti nije briga mutila, 
al ipak: ti nisi ni slutila, 
da mi ribarski sutoni i zore 


u duši režu trag svojih stopala. 
Majko, morem si me otro vala. 
More je moj život. Ja sam more, 

RAZGOVOR S DJEDOM 


BOLESTNI DJEČAK ČEZNE ZA MOREM 


— Dide, pusti me s ocen na more, 
da vidin kako se srdele lovu. 

— Ostavi, sinko, rabotu jalovu, 
ne slušaj šempijaste govore. 


— Dide, još nikad s ocen bi nišan 
na riban, a sva druga dica gredu. 

— Ladno je, a zdrav je ti ni u redu, 
ni to za te, sinko, vidiš i sam. 

— Dide, ja tako želin na ribe poć, 
vozit malin veslon i držat osti. 

— E, sinko, di su ti mišnice, di kosti? 


ne znaš ti, ča ča je težka ribarska noć . . . 


U srdcu dječaka mutno se podiglo jugo. 

U njemu je plakalo more ,a oči su kišile dugo, dugo.. 

PRED ULAZOM U ŽIVOT 


— Dide, je li doša moj čas? Dosta san jak, 
makar da ne mogu dignut na tovara 
mezalin vode? — Tvoja te pamet vara, 
sinko, veslo bi te bacilo nauznak. 


— Ne bi, dide. Niki dan san vrše diza, 
i spoti se vrlo, i muči se dugo, 
al san ih iztega. — Veslo je ništo drugo, 
veslo bi te zamandalo, jerbo piza. 


— Dide, sam si priča, da si mojih godin 
vozi spored otcen lipo do Kucotin, 
i nikor ti ga iz ruk ni moga otet. 


— Drugo je, moj sinko, onda vrime bilo. 
Zato čekaj, jer to ča ti je sad milo, 
kad ti dužnost bude, onda ćeš ga klet. 




NOSTALGIJA 


Ja ne znam što me to k vama goni, 
što mi dušu nostalgijom burka 
u sutone, kada jeknu zvoni, 
i tužaljka osamljenog šturka. 


Tko mi čežnju za daljinom đoni? 
Tko mi lađu tako divlje turka? 

O, ja ne znam, što me k vama goni, 
što mi dušu nostalgijom burka. 


Ćutim samo kako na žalima 
srdca moga raste čuvstva plima: 
val se plavi iza vala valja 

gušeć moje misli, volju, težnje... 
Plinem, tek nejasne niču čežnje 
za pučinom i carstvom koralja. 

MORE ZOVE 


Vječno te nasmijanog nosim u duhu, 
misli moje zanosno po tebi plove, 
krstareć sunčane melodije love, 
što stalno u mojem odzvanjaju uhu. 


Snivam o skušama i ječmenom kruhu, 
o dragama mrtvim gdje jauču sove. 

Krv se djedovska buni. Pučina zove. 
Ćutim: ja sam ribar u gospodskom ruhu. 


Zašto nas odieliše? Po kojem pravu? 
A znali su predobro da morsku travu 
ne mogu u visoke presadit gore. .. 


Oh, kasno je. Šuti. Ne muči me više. 
Nutrina moja tvojim odahom diše, 
a srdce strastveno vapi: More, More. 





NAŠI ŽALI 


Igala, žalovi, žali , diuru žali! 

Izvor ste, simbol naše snage i moći, 
Zalog sreće i slobode koja će doći , 
Kad se Bura stiša i umire vali. 


Koliko života mi za vas smo dali! 
na vama je zapis koji neće proći. 
Krvlju je pisan za dugih burnih noći; 
Krvlju otaca koji su za vas pali. 


Tuđa vas je noga često okaljala, 
al krv sveta naša ljagu je oprala; 
Krv koju smo lili i još ćemo liti. 


Za vas ćemo mrieti. Ništa nas ne plaši, 
Jer — žali čujte — naši ste, samo naši. 
To ste bili, jeste, i viek ćete biti. 

RJEČNIK MANJE POZNATIH RIEČI 



afan 

= 

nesvjestica 

ala 

= 

uzvik bodrenja 

bajni 

= 

biedan, jadan 

balatura 

= 

terasa pred kućnim vratima 

bandira 

= 

zastava 

barba 

= 

stric, ujac 

batast 

= 

okrugljast 

bičva* 

= 

čarapa 

birač 

= 

račić 

bluza 

= 

košulja 

bona 

= 

uzvik nukanja 

braski 

= 

bratski, Bratovštine 

bronzinić 

= 

mali željezni lonac 

bujar 

= 

buhač 

buža 

= 

rupa 

cura 

= 

djevojka 

črv 

= 

crv 

ča 

= 

idi (tal. via) 

falit 

= 

pogriešiti, promašiti 

feral 

= 

ribarska svieća 

fermat 

= 

zaustaviti (se) 

finćukast 

= 

huncutski 

foncijun 

= 

crkveni obred 

fumar 

== 

dimnjak 

fumarola 

= 

otvor na krovu kroz koji prolazi dim 

furešt 

= 

stranac 

gaće 

= 

hlače 

glamoč 

= 

mala riba 

gledat treso 

7= 

krivo nekoga gledati 

gobav 

= 

grbav 

goluz 

= 

proždrljiv 

grintat 

= 

mrzovoljiti se, izjedati se 

hlantav 

= 

neuredan 

hlencat 

= 

cmizdriti 

ijada 

= 

tisuća, hiljada 

intrat 

= 

sresti 


T 


jaketa 

' = 

kaputić 

jokat 

= 

plakati 

justa 

= 

usta 

(s) kalat (se) 

= 

spustiti (se) 

kalma bonaca 

= 

mirno more 

kampanel 

= 

zvonik 

kantadur 

== 

crkveni pjevač 

kolur 

= 

boja 

komodat 

= 

svidjati se 

krka 

= 

kora od bora 

krtol 


pletena košarica 

kužina 

= 

kuhinja 

leroj 

= 

sat 

lipo do 

= 

čak do 

luparić 

— 

mali priljepak 

mezalin 


barilo za vodu 

misnica 

— 

mišica 

moviti se 

« 

žuriti se 

mrina 


murina, »ugorova majka- 

nado tat 

= - 

dati u miraz 

na kanati 

== 

na koncu 

naše 

“ 

natrag 

nauznak 

— 

natraške, na leđa 

nervožitad 

= 

nervoza 

panel 

= 

vjetrokaz 

pari ka 

= 

izgleda kao 

pasić 

= 

psetance 

petrovaca 

= 

smokva o Petrovu 

pizat 

= 

težiti 

podan 

= 

izpod 

pogucat 

= 

progutati 

poje 

= 

polje 

presesijun 

= 

procesija 

prten 

= 

upleten 

puntin 

= 

rat, rt 

purić 

= 

morska trava 

rabota 

= 

posao 

račića 

= 

izdubano mjesto na škrc 

riga 

= 

crta, linija 

rota 

= 

pravac 

sajast 

= 

čađav 

saket 

= 

malena vreća 

»starica« 

= 

velika svieća 

šalavrka 

= 

budalaština 


šandula 

— 

ljetna obuća 


šempijast 

= 

ludast 


šijun 

= 

vihor 


škina 

= 

leđa 


škur 

= 

taman 

* 

šo 

= 

uzvik kojim se goni 

magarca 

špančera 

= 

klobuk 


švera 

= 

kazaljka na satu 


taraca 

= 

terasa 


tarokat 

= 

kuditi 


torac 

= 

velika svieća 


tovar 

= 

magarac 


tratit 

= 

trošiti 


tuji 

= 

tuđi 


tulušni 

= 

tolicni, mali 


ulist 

= 

ući 


veli 

— 

veliki 


vanka 

= 

vani 


vlaka * 

= 

neobrađeno zemljište 

u brdu 

zahrumbit 

= 

posrnuti 


zalampat 


zasvietliti 


zarovat 

= 

zarevati 


zatrumbit 

= 

zatrubiti 


živo 

= 

svaka dom. životinja 




